CELEX: 32020R0119
Language: sk
Date: 2020-01-28 00:00:00
Title: Vykonávacie nariadenie Rady (EÚ) 2020/119 z 28. januára 2020, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

28.1.2020   
               
               
                  SK
               
               
                  Úradný vestník Európskej únie
               
               
                  LI 22/1
               
            
         VYKONÁVACIE NARIADENIE RADY (EÚ) 2020/119
         z 28. januára 2020,
         ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. marca 2014 prijala nariadenie (EÚ) č. 269/2014.
                  
               
                     (2)
                  
                  
                     Rada sa domnieva, že vzhľadom na to, že Ruská federácia zorganizovala 8. septembra 2019 v protiprávne anektovanej Krymskej autonómnej republike a v meste Sevastopol na Ukrajine takzvané komunálne voľby, by sa na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe I k nariadeniu (EÚ) č. 269/2014 malo doplniť sedem osôb.
                  
               
                     (3)
                  
                  
                     Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Osoby uvedené v prílohe k tomuto nariadeniu sa dopĺňajú do zoznamu uvedeného v prílohe I k nariadeniu (EÚ) č. 269/2014.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. januára 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Ú. v. EÚ L 78, 17.3.2014, s. 6.
      
      
         
            PRÍLOHA
            Do zoznamu osôb uvedeného v prílohe I k nariadeniu (EÚ) č. 269/2014 sa dopĺňajú tieto osoby:
            
                         
                     
                     
                        Meno
                     
                     
                        Informácie o totožnosti
                     
                     
                        Odôvodnenie
                     
                     
                        Dátum zaradenia na zoznam
                     
                  
                        „184.
                     
                     
                        Sergei Andreevich DANILENKO (Сергей Андреевич ДАНИЛЕНКО)
                     
                     
                        Pohlavie: muž
                        Dátum narodenia: 14.3.1960
                        Miesto narodenia: Krasnodar (bývalý ZSSR)
                     
                     
                        Predseda sevastopolskej volebnej komisie. V tejto funkcii sa 8. septembra 2019 zúčastnil na organizácii komunálnych volieb v protiprávne anektovanom meste Sevastopol, čím aktívne podporil činnosti a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020
                     
                  
                        185.
                     
                     
                        Lidia Aleksandrovna BASOVA (Лидия Александровна БАСОВА) /
                        Lidiya Oleksandrivna BASOVA (Лiдiя Олександрiвна БАСОВА)
                     
                     
                        Pohlavie: žena
                        Dátum narodenia: 1972
                        Miesto narodenia: neznáme
                     
                     
                        Podpredsedníčka sevastopolskej volebnej komisie. V tejto funkcii sa 8. septembra 2019 zúčastnila na organizácii komunálnych volieb v protiprávne anektovanom meste Sevastopol, čím aktívne podporila činnosti a vykonávala politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020
                     
                  
                        186.
                     
                     
                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)
                     
                     
                        Pohlavie: žena
                        Dátum narodenia: 22.8.1967
                        Miesto narodenia: Sevastopol (bývalý ZSSR)
                     
                     
                        Tajomníčka sevastopolskej volebnej komisie. V tejto funkcii sa 8. septembra 2019 zúčastnila na organizácii komunálnych volieb v protiprávne anektovanom meste Sevastopol, čím aktívne podporila činnosti a vykonávala politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020
                     
                  
                        187.
                     
                     
                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)
                     
                     
                        Pohlavie: žena
                        Dátum narodenia: 27.5.1956
                        Miesto narodenia: Uglich (bývalý ZSSR)
                     
                     
                        Členka Federálnej rady Ruskej federácie z protiprávne anektovaného mesta Sevastopol. Prevzatím a vykonávaním tejto funkcie pracovala na ďalšej integrácii protiprávne anektovaného mesta Sevastopol do Ruskej federácie, čím aktívne podporila činnosti a vykonávala politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020
                     
                  
                        188.
                     
                     
                        Yuriy Mikhailovich GOTSANYUK / Yuriy Mikhailovich GOTSANIUK (Юрий Михайлович ГОЦАНЮК) /
                        Iurii Mykhailovych HOTSANIUK (Юрiй Михайлович ГОЦАНЮК)
                     
                     
                        Pohlavie: muž
                        Dátum narodenia: 18.7.1966
                        Miesto narodenia: Novaja Derevňa/Nove Selo (bývalý ZSSR)
                     
                     
                        Predseda vlády tzv. Krymskej republiky. Prevzatím a vykonávaním tejto funkcie pracoval na ďalšej integrácii takzvanej Krymskej republiky do Ruskej federácie, čím aktívne podporil činnosti a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020
                     
                  
                        189.
                     
                     
                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV(Володимир Володимирович НЄМЦЕВ)
                     
                     
                        Pohlavie: muž
                        Dátum narodenia: 15.11.1971
                        Miesto narodenia: Sevastopol (bývalý ZSSR)
                     
                     
                        Predseda tzv. zákonodarného zhromaždenia protiprávne anektovaného mesta Sevastopol. Prevzatím a vykonávaním tejto funkcie pracoval na ďalšej integrácii protiprávne anektovaného mesta Sevastopol do Ruskej federácie, čím aktívne podporil činnosti a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020
                     
                  
                        190.
                     
                     
                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)
                     
                     
                        Pohlavie: muž
                        Dátum narodenia: 30.12.1980
                        Miesto narodenia: Krasnojarsk (bývalý ZSSR)
                     
                     
                        Takzvaný výkonný guvernér protiprávne anektovaného mesta Sevastopol. Prevzatím a vykonávaním tejto funkcie pracoval na ďalšej integrácii protiprávne anektovaného mesta Sevastopol do Ruskej federácie, čím aktívne podporil činnosti a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                     
                     
                        28.1.2020“